**Proračunski korisnik 14267 OSNOVNA ŠKOLA MIHAELA ŠILOBODA**

|  |  |  |  |  |  |  |
| --- | --- | --- | --- | --- | --- | --- |
| **Program:**  **DECENTRALIZIRANE FUNKCIJE** | | | | | | |
| Zakonske i druge pravne osnove programa:   * Zakon o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20 i 151/22), * Uredba o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave koju Vlada RH donosi za svaku godinu, * Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koju Vlada RH donosi za svaku godinu.   Preuzevši 2001. godine osnivačka prava nad osnovnim školama Grada Samobora, Grad Samobor decentraliziranim sredstvima Ministarstva znanosti i obrazovanja osigurava osnovnim školama s područja Grada Samobora financijska sredstva za materijalne i financijske rashode škola, te financijska sredstva za kapitalne investicije u objekte školstva. | | | | | | |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):*  *4. Odgoj i obrazovanje*  **Pokazatelji rezultata:**  Sukladno Prilogu 1. Provedbenog programa Grada Samobora za razdoblje 2021. – 2025. | | | | | | |
| **Naziv aktivnosti/projekta u Proračunu: MATERIJALNI RASHODI** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| U okviru aktivnosti planiraju se sredstva za redovno funkcioniranje osnovne škole. Većina planiranih rashoda financira se decentraliziranim sredstvima dodijeljenim temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave te Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koje Vlada RH donosi za svaku godinu.  OŠ Mihaela Šiloboda vlastitim prihodima škole te Grad Samobor općim prihodima i primicima osiguravaju i dodatna financijska sredstva koja su nedostatna za osiguravanje minimalnog financijskog standarda u školstvu, odnosno za ostvarenje temeljnog programa. Grad Samobor je, za potrebe funkcioniranja škole, osigurao financijska sredstva i za nabavu kombi vozila – operativni leasing, financiranje energije. Unutar ove aktivnosti planirana su i sredstva za udžbenike radnog karaktera koji se financiraju sredstvima Ministarstva znanosti i obrazovanja.  Ishodište za raspodjelu sredstava temelji se na stvarnim troškovima iz prethodnih godina te iskazanim potrebama osnovne škole.  Realizacija plana je na cca 45,5% u odnosu na plan jer nabava udžbenika još nije krenula, te nismo zaprimili sve račune za troškove u svezi obljetnice škole. | | | | **148.048,00** | **80.744,45** | **67.303,55** |
| **Naziv aktivnosti/projekta u Proračunu: RASHODI ZA ZAPOSLENE – OŠ MIHAELA ŠILOBODA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| U ovoj aktivnosti planiraju se plaće i ostali rashodi za zaposlene u OŠ Mihaela Šiloboda koji se financiraju iz državnog proračuna na teret nadležnog ministarstva.  Ishodište planiranih sredstava temelji se na broju zaposlenih učitelja i tehničko-administrativnog osoblja u školi te procjeni troškova za njihove plaće i ostala materijalna prava, sukladno kolektivnom ugovoru.  Osnovna škola trenutno ima 52 zaposlenika iz sustava COP-a, te u okvirima tog broja se planira i zadržati. Realizacija je na cca 54% u odnosu na plan, te je u realizaciji uključeno povećanje plaća djelatnika i isplata sudskih predmeta za zaposlenike. | | | | **889.270,00** | **409.636,36** | **479.633,64** |
| **Naziv aktivnosti/projekta u Proračunu: ULAGANJA NA MATERIJALNOJ IMOVINI** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| U aktivnosti su planirana sredstva za opremanje učionica, nabavu informatičke opreme, uređaja i strojeva te knjiga za školsku knjižnicu na teret općih prihoda i primitaka Grada Samobora i vlastitih prihoda škole te za nabavu udžbenika i obvezne lektire na teret Ministarstva znanosti i obrazovanja, a temeljem iskazanih potreba osnovne škole.  Povećanje novog plana se odnosi na opremanje školske kuhinje u područnoj školi u Klakama. Realizacija plana je na 33% dok ne krene nabava pretmetne kuhinje u PŠ Klakama i informatičke opreme i opreme za učionice. | | | | **43.481,00** | **29.074,73** | **14.406,27** |
| **Pokazatelj uspješnosti** | **Definicija** | **Jedinica** | **Polazna vrijednost 2022.** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Broj učenika | Osiguravanjem dodatnih financijskih sredstava od strane Grada Samobora osigurava se ravnomjeran razvoj školstva na području Grada Samobora | Broj | 325 | 330 | 335 | 340 |
| Broj zaposlenih na teret državnog proračuna | Osiguranjem sredstava za rashode za zaposlene omogućuje se ostvarivanje prava na osnovnoškolsko obrazovanje | Broj | 51 | 52 | 53 | 54 |
| **Program: DODATNE POTREBE U OSNOVNOM ŠKOLSTVU** | | | | | | |
| Zakonske i druge pravne osnove programa:   * Zakon o odgoju i obrazovanju u osnovnoj i srednjoj školi (NN 126/12 – pročišćeni tekst, 94/13, 152/14, 7/17, 68/18, 98/19 i 64/20), * Pravilnik o mjerilima i načinu sufinanciranja širih javnih potreba za učenike osnovnih škola s područja grada Samobora kojeg gradonačelnica donosi za svaku školsku godinu | | | | | | |
| **Razvojna mjera** *(poveznica sa strateškim okvirom Provedbenog programa Grada Samobora za razdoblje 2021.- 2025.):.*  *4. Odgoj i obrazovanje*  **Pokazatelji rezultata:**  Sukladno Prilogu 1. Provedbenog programa Grada Samobora za razdoblje 2021. – 2025. | | | | | | |
| **Naziv aktivnosti/projekta u Proračunu: IZBORNA NASTAVA I OSTALE IZVANNASTAVNE AKTIVNOSTI** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Grad Samobor za osnovne škole osigurava financijska sredstva za financiranje izborne nastave i ostalih izvannastavnih aktivnosti te ostalih programa u osnovnim školama. Unutar ove aktivnosti iskazani su sveukupni rashodi škola za izvannastavne aktivnosti koji se uz opće prihode i primitke Grada Samobora financiraju i pomoćima i donacijama (Fašnik, sportska natjecanja i dr.). Cilj jest podizanje standarda učeničkog obrazovanja.  Realizacija iznosi cca 46%, a odnosi se na realizaciju fašnika, financiranje dnevnica za školu u prirodi i financiranje materijalnih rashoda za financiranje zadruge. | | | | **5.330,00** | **2.866,83** | **2.463,17** |
| **Naziv aktivnosti/projekta u Proračunu: PRODUŽENI BORAVAK I ŠKOLSKA PREHRANA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Grad Samobor za učenike prvih, drugih i trećih razreda OŠ Mihaela Šiloboda osigurava financijska sredstva za 3 grupe produženog boravka. Grupe produženog boravka organizirat će se sve dok postoji potreba za istom ili do odluke Osnivača o prestanku iste.  Grupe produženog boravka su organizirane na slijedeći način, 1 grupa u matičnoj školi, 1 grupa u područnoj školi Pavučnjak, te 1 grupa u područnoj školi Rakov Potok. PŠ Rakov Potok je od rujna 2022. godine pripojena OŠ Mihaela Šiloboda.  Ishodište za planirane rashode temelji se na broju učenika i broju grupa produženog boravka, a školska prehrana planirana je sukladno broju učenika korisnika školske kuhinje.  Izvršenje je na cca 48%, a odnosi se na financiranje plaća za djelatnike koji su uključeni oko organiziranja i provedbe produženog boravka, te na školsku kuhinju sufinancirane od strane MZO i Grada Samobora. | | | | **292.570,00** | **152.433,30** | **140.136,70** |
| **Naziv aktivnosti/projekta u Proračunu: OSTALI PROGRAMI U OSNOVNOM OBRAZOVANJU** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Grad Samobor osigurava sredstva za naknade članovima školskog odbora , sufinanciranje učenika u školi u prirodi, maturalna putovanja i Novigradsko proljeće. Unutar ove aktivnosti iskazani su sveukupni rashodi škola za ostale programe u osnovnom obrazovanju koji se financiraju pomoćima, donacijama te iz ostalih namjenskih izvora. Financiranje izleta učenika, radnih listova, ulaznica, prijevoza i sl.  Ishodište za raspodjelu sredstava po školama temelji se na broju učenika, korisnika programa, stvarnim troškovima iz prethodnih godina te iskazanim potrebama osnovne škole.  Izvršenje iznosi 24% a odnosi se na financiranje članova šk. odbora, škole u prirodi roditeljima manjeg imovinskog stanja, financiranje troškova oko obljetnice škole, te troškova oko izleta učenika tj. van učionična nastava. | | | | **37.203,00** | **28.161,15** | **9.041,85** |
| **Naziv aktivnosti/projekta u Proračunu: ŠKOLSKA SHEMA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Radi povećanja unosa svježeg voća i povrća te mlijeka i mliječnih proizvoda lokalnih proizvođača, kao i podizanja svijesti o značaju zdrave prehrane kod školske djece, u školskoj godini 2022./2023. nastavlja se s provedbom Školske sheme – besplatnih obroka voća, povrća i mlijeka za školsku djecu u svim osnovnim školama Grada Samobora.  Ishodište za raspodjelu sredstava temelji se na ukupnom broju učenika po svakoj školi za raspodjelu voća i povrća te mlijeka i mliječnih proizvoda.  Odobreni iznos OŠ Mihaela Šiloboda odnosi se na 303 učenika za raspodjelu voća i povrća te mlijeka i mliječnih proizvoda. Izvršenje je na 56%. | | | | **5.000,00** | **2.202,78** | **2.797,22** |
| **Naziv aktivnosti/projekta u Proračunu: POMOĆNICI U NASTAVI FINANCIRANI IZ PRORAČUNA GRADA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Projekt „Vjetar u leđa – faza V“ odobren je za školsku godinu 2022./2023. te nema informacija vezanih uz novi Javni poziv za osiguravanje pomoćnika u nastavi iz EU niti nacionalnih fondova. Kako djeca ne bi ostala bez potrebne podrške, u ovoj aktivnosti planiraju se sredstva za pomoćnike u nastavi na teret općih prihoda i primitaka Grada Samobora.  Ishodište za raspodjelu sredstava temelji se na broju pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. Realizacija je na 25% iz koje je financirani dio troškova za plaće za pomoćnike u nastavi tj. 1,20 EUR po satu rada | | | | **43.005** | **32.485,34** | **10.519,66** |
| **Naziv aktivnosti/projekta u Proračunu: PRIPRAVNIŠTVO HZZ – OŠ M.ŠILOBODA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Pripravništvo je mjera aktivne politike zapošljavanja Hrvatskog zavoda za zapošljavanje kojoj je cilj uvesti mlade na tržište rada. OŠ Mihaela Šiloboda planira koristi navedenu mjeru za 1 pripravnika u svakoj godini proračunskog razdoblja.  Navedena aktivnost financira se iz više izvora, a putem Hrvatskog zavoda za zapošljavanje.  Realizacija se odnosi na doplatu doprinosa za pripravnika, te se očekuje zapošljavanje novog pripravnika na jesen. | | | | **16.876** | **16.855,39** | **20,61** |
| **Naziv aktivnosti/projekta u Proračunu: VJETAR U LEĐA – FAZA V – OŠ M.ŠILOBODA** | | | | | | |
| Obrazloženje aktivnosti/projekta | | | | Izvršenje 30.06.2023. | | |
| Planirano | Promjena | Realizirano |
| Grad Samobor za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva, a putem Projekta Vjetar u leđa - faza V.  Osnovna škola trenutno ima 9 pomoćnika u nastavi, te kontinuirano ima potrebu za većim brojem istih jer bilježimo konstantan rast broja upisanih učenika iz godine u godinu.  Ishodište za raspodjelu sredstava temelji se na broju odobrenih pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava.  Izvršenje je na cca 73% a odnosi se na financiranje plaća i ostalih materijalnih rashoda pomoćnika u nastavi u iznosu od 4,11 EUR po satu rada. | | | | **54.830,00** | **14.544,78** | **40.285,22** |